(1863) So vele ontfarmenesse en waser ave , Datmense gedregen hadde ten grave ; Want die levende gebraken Te vuldoene sulke saken .Die noot vanden cranken live Dreef utermaten vele keytive Te Carthago indie stede , Die de coninc uutdriven dede , Dat hi selve niet en cranke Ofte sterve vanden stanke .Ten lesten so staerf dorperlike Honoric , coninc van Affrike , Alse hi hadde VIII jaer gewesen Coninc ende gelevet in desen ; Want die worme aten dien keytijf Binnen altemale sijn lijf , So dat si hem uten live wonden : Dus staerf hi in vulen zonden .